L'Ajuntament de Paterna comença les obres de reurbanització i regeneració del barri de Santa Rita
01/06/2023

# L'Ajuntament de Paterna comença les obres de reurbanització i regeneració del barri de Santa Rita

[![ L'Ajuntament de Paterna comença les obres de reurbanització i regeneració del barri de Santa Rita](/images/noticias/2023/6/8839/8839_lg.jpg)](/images/noticias/2023/6/8839/8839_lg.jpg)

01.06.2023

*   Les actuacions, que s'iniciaran la setmana vinent, tenen com a objectiu la millora de l'accessibilitat i mobilitat per als vianants i rodada, l'optimització de zones verdes, l'ampliació de punts de llum dels fanals amb tecnologia Led, així com la urbanització i obertura del carrer Font del Gerro
*   El Pla de Regeneració del barri de Santa Rita compta amb una inversió de més de 2,1 milions, cofinançada per l'Ajuntament i els fons europeus del Pla ACTUA, que s'emmarca dins de l'Estratègia de Desenvolupament Urbà Sostenible Integrada (EDUSI)

L'Ajuntament de Paterna iniciarà la setmana vinent les obres de reurbanització i regeneració del barri de Santa Rita, una de les primeres mesures de l'Alcalde Juan Antonio Sagredo després de les eleccions, al costat de la sol·licitud perquè la ciutat siga declarada Municipi Industrial Estratègic.

El Pla de Regeneració de Santa Rita actuarà principalment als carrers Palmar, Llauradors, Llibertat, Pizarro i Font del Gerro i s'implementarà gràcies als fons europeus del Pla ACTUA, que s'emmarca dins de l'Estratègia de Desenvolupament Urbà Sostenible Integrada (EDUSI) i que compta amb un pressupost de 2.100.893 euros.

Les actuacions tenen com a objectiu la millora de l'accessibilitat i mobilitat per als vianants i rodada, l'optimització de zones verdes, l'ampliació de punts de llum dels fanals amb tecnologia Led, així com la urbanització i obertura del carrer Font del Gerro.

En aquest sentit, s'executarà la renovació completa de voreres i calçada, la creació de noves zones de descans i jocs, així com la reordenació i ampliació de les zones d'aparcament.

La Tinenta Alcalde de Presidència, Eva Pérez, ha detallat que _“l'objectiu principal d'aquestes actuacions és dotar al barri de Santa Rita de més i millors espais públics per al gaudi i esbarjo de la ciutadania, que se sumen, entre altres nous serveis públics, al nou centre de Salut i al centre d'estudis i formació Arc de Sant Martí”._

_“Gràcies a les obres que es duran a terme podrem afermar la seguretat, mobilitat i sostenibilitat de Santa Rita, que és el barri de Paterna que compta actualment amb major densitat de població”,_ ha explicat Pérez.

Aquest pla de reurbanització, que permetrà la regeneració i millora de determinades zones de Santa Rita, creant espais amables de convivència per a la ciutadania, se suma la demolició de la Finca Groga, així com l'adquisició i enderrocament de la coneguda del “Casa del Pastor”, on se situarà un nou aparcament públic.